Cuneiform Tablet Kt 94/k 1383 (AKT 6a 128)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na {d}MAR.TU-ba-ni a-šur-i-mì-tí i-tur₄-DINGIR ḫa-na i-na-aḫ-DINGIR ù en-um-a-šur qí-bi-ma um-ma ša-lim-a-šur-ma a-na a-šur-i-mì-tí qí-bi-ma 40 ma-na KÙ.BABBAR ṣa-ru-pá-am ni-is-ḫa-sú DIRI ša-du-a-sú ša-bu-ú a-ḫa-ma 35.33333 ma-na KÙ.BABBAR ša ik-ri-bi-a ni-is-ḫa-sú ù ša-du-a-sú ša-bu-ú mì-ma a-nim IGI pu-šu-ki-in ḫu-ra-ṣa-nim ù a-bi-a a-dí-na-kum um-ma a-ta-ma ú a-na-ku 40 ma-na KÙ.BABBAR ú-ra-dá-ma a-ṣé-er a-bi-a ù ì-lí-dan DUMU šu-da-a i šé-ep a-bi-a ú-šé-ba-al KÙ.BABBAR-áp-kà mì-ma ú-lá a-ḫu-ur a-ṣé-er 1 GÚ 15.33333 ma-na KÙ.BABBAR i-a-im ú KÙ.BABBAR <gap> ku-a-im ša i šé-ep a-bi-a i-li-ku ki-ma ša 4.66666 ma-na KÙ.BABBAR ḫu-sà-ra-am iš-ú-mu-ni-ku-um ú a-na KÙ.BABBAR-pì-ni AN.NA ú ṣú-ba-tí iš-ú-mu-nim-ma qá-dí-a-ma a-na 40 ma-na KÙ.BABBAR qá-tim ša-li-im-tim AN.NA ú ṣú-ba-tí ta-zu-úz ú i-na a-lim{ki} a-bi-kà ù ì-lí-dan IGI 5 ṣa-bi-im ú-kà-i-nu-ni ú tí-ir-tí a-bi-kà i-li-kà-kum a-ḫi a-ta ša 4.66666 ma-na KÙ.BABBAR ma-lá qá-ta-tum ša ḫu-sà-ri-im ik-šu-du-ni-a-tí-ni KÙ.BABBAR ú né-ma-al-šu a-na ša ki-ma i-a-tí dí-in a-na a-šur-i-mì-tí qí-bi-ma i-na ILLAT-at šu-nu-nu lu-qú-tám ša DU₁₀-pí-a-nim ú-šé-li-a-ni 14 {TÚG}ku-ta-nu-a i-ší-tù-ni-ma um-ma a-ta-ma IGI {d}MAR.TU-ba-ni ú šu-nu-nu ṣú-ba-tí-kà DU₁₀-pí-a-šur li-dí-na-kum KÙ.BABBAR lá i-ma-li-ik KÙ.BABBAR ší-im-šu a-lá-qé ša ki-ma pu-šu ú ší-be i bu-ru-uš-ḫa-dim i-šu-šu-um